**Nick Jensen** (s. 21. syyskuuta 1990 Saint Paul, Minnesota, Yhdysvallat) on yhdysvaltalainen jääkiekkopuolustaja, joka pelaa NHL-joukkue Washington Capitalsissa. *The Sports Forecaster* -sivuston mukaan hän on nopea, kiekollinen puolustaja, joka on hyvä omassa päässä, mutta myös kohtalaisen hyvä hyökkäyssuuntaan. Jensen ei ole kuitenkaan kovin isokokoinen. Hän laukoo oikealta.

Ura
---

### Seuraura

Jensen kävi high schoolia Rogers High Schoolissa. Green Bay Gamblers varasi hänet 70. pelaajana USHL:n varaustilaisuudessa 2007. Jensen siirtyi joukkueeseen kaudeksi 2008–2009, jolloin hän voitti koko liigan tehotilaston lukemalla +34. Detroit Red Wings varasi Jensenin viidennellä kierroksella 150. pelaajana NHL:n varaustilaisuudessa 2009. Kaudella 2009–2010 hän voitti USHL:n puolustajien tehotilaston lukemalla +36. Jensen pelasi kauden aikana myös liigan tähdistöottelussa. Hän voitti kauden päätteeksi Clark Cupin.

Vuosina 2010–2013 Jensen kävi St. Cloud State Universityn yliopistoa. *Freshman -vuotenaan* 2010–2011 hän oli joukkueensa tehokkain puolustaja tehoilla 5+18=23. *Sophomore -vuotenaan* 2011–2012 Jensen oli St. Cloudin paras syöttäjä, kolmanneksi paras pistemies ja tehokkain puolustaja tehoilla 6+26=32. Hänet valittiin kauden päätteeksi WCHA:n kolmanteen tähdistökentälliseen ja akateemiseen tähdistökentälliseen. *Junior -vuotenaan* 2012–2013 Jensen nousi St. Cloudin varakapteeniksi. Hän oli joukkueensa tehokkain puolustaja tehoilla 4+27=31. Jensen valittiin kauden päätteeksi WCHA:n parhaaksi puolustavaksi pelaajaksi, ensimmäiseen tähdistökentälliseen ja akateemiseen tähdistökentälliseen.

Toukokuussa 2013 Jensen teki kaksivuotisen tulokassopimuksen Detroit Red Wingsin kanssa. Hän pelasi kauden 2013–2014 suurimmaksi osaksi AHL-joukkue Grand Rapids Griffinsin vahvuudessa, jossa tulokaskausi toi 45 runkosarjaottelussa yhdeksän syöttöpistettä ja kymmenessä playoff-ottelussa yhden syöttöpisteen. Jensen pelasi kauden aikana myös kolme ottelua ECHL-joukkue Toledo Walleyessa. Kauden 2014–2015 hän pelasi kokonaan Griffinsissa. Jensen jakoi joukkueen sisäisen tehotilaston voiton Tomáš Nosekin kanssa lukemalla +30, jolla hän jakoi myös koko AHL:n puolustajien tehotilaston voiton Rockford IceHogsin Stephen Johnsin kanssa. Heinäkuussa 2015 Jensen teki kaksivuotisen jatkosopimuksen Red Wingsin kanssa.

Jensen aloitti kauden 2016–2017 Grand Rapids Griffinsin AHL-joukkueessa, mutta 27 siellä pelatun ottelun jälkeen hänet nostettiin Red Wingsin NHL-joukkueen vahvuuteen, kun Aleksei Martšenko oli loukkaantunut. Jenseniä ei tämän jälkeen lähetetty enää farmiin. Hän teki NHL-debyyttinsä seuraavana päivänä 20. joulukuuta 2016 vieraissa Tampa Bay Lightningia vastaan. Jensen sai ottelussa jääaikaa 15.33 minuuttia ja hän sai myös syöttöpisteen Anthony Manthan tekemään maaliin. NHL-uransa avausmaalin Jensen teki 31. tammikuuta 2017 New Jersey Devilsia vastaan. Hänet valittiin ottelun kakkostähdeksi. Jensen teki kauden aikana NHL:ssä kaikkiaan 49 runkosarjaottelussa tehot 4+9=13. Helmikuussa 2017 hän teki Red Wingsin kanssa kaksivuotisen ja yksisuuntaisen jatkosopimuksen.

Helmikuussa 2019 Red Wings kauppasi Jensenin ja viidennen kierroksen varausvuoron vuoden 2019 varaustilaisuudessa Washington Capitalsiin vaihdossa Madison Boweyhyn ja toisen kierroksen varausvuoroon vuoden 2020 varaustilaisuudessa.

Siirron jälkeen Jensen teki Capitalsin kanssa neljävuotisen ja yhteensä kymmenen miljoonan dollarin arvoisen jatkosopimuksen.

Maaliskuussa 2023 Jensen teki Capitalsin kanssa kolmevuotisen ja yhteensä 12,15 miljoonan dollarin arvoisen jatkosopimuksen.

### Maajoukkueura

Jensen pelasi alle 19-vuotiaiden World Junior A Challengessa vuonna 2009, jolloin hän voitti kultaa. Hänellä on MM-pronssia vuodelta 2018.

Muuta
-----

Jensenin isä Jeff pelasi omalla urallaan Lake Superior State Universityn yliopistojoukkueessa ja Australiassa. Hänellä oli Colorado Rockiesin NHL-varaus vuodelta 1978. Nickin setä Steve Jensen pelasi omalla urallaan yli 400 NHL-ottelua sekä kuudet arvokisat. Nickin puolustajana pelannut serkku Paul Jensen edusti Yhdysvaltoja Innsbruckin olympiakisoissa 1976 ja hänen poikansa Joe Jensen pelasi hyökkääjänä kuusi NHL-ottelua Carolina Hurricanesissa kaudella 2007–2008. Nickin serkku ja Paulin veli David Jensen pelasi omalla urallaan puolustajana 18 NHL-ottelua Minnesota North Starsissa sekä kahdet arvokisat.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2006–2007 | Rogers High | USHS | 21 | 20 | 17 | 37 | – | – | – | – | – | – |
| 2007–2008 | Rogers High | USHS | 14 | 14 | 13 | 27 | – | – | – | – | – | – |
| 2008–2009 | Green Bay Gamblers | USHL | 52 | 5 | 17 | 22 | 27 | 7 | 0 | 1 | 1 | 2 |
| 2009–2010 | Green Bay Gamblers | USHL | 53 | 6 | 21 | 27 | 35 | 12 | 2 | 6 | 8 | 6 |
| 2010–2011 | St. Cloud State Univ. | WCHA | 38 | 5 | 18 | 23 | 18 | – | – | – | – | – |
| 2011–2012 | St. Cloud State Univ. | WCHA | 39 | 6 | 26 | 32 | 4 | – | – | – | – | – |
| 2012–2013 | St. Cloud State Univ. | WCHA | 41 | 4 | 27 | 31 | 14 | – | – | – | – | – |
| 2013–2014 | Grand Rapids Griffins | AHL | 45 | 0 | 9 | 9 | 8 | 10 | 0 | 1 | 1 | 2 |
|  | Toledo Walleye | ECHL | 3 | 0 | 0 | 0 | 0 | – | – | – | – | – |
| 2014–2015 | Grand Rapids Griffins | AHL | 75 | 6 | 21 | 27 | 15 | 16 | 0 | 3 | 3 | 4 |
| 2015–2016 | Grand Rapids Griffins | AHL | 75 | 3 | 16 | 19 | 17 | 9 | 0 | 2 | 2 | 0 |
| 2016–2017 | Detroit Red Wings | NHL | 49 | 4 | 9 | 13 | 12 | – | – | – | – | – |
|  | Grand Rapids Griffins | AHL | 27 | 1 | 5 | 6 | 6 | – | – | – | – | – |
| 2017–2018 | Detroit Red Wings | NHL | 81 | 0 | 15 | 15 | 27 | – | – | – | – | – | MM | 10 | 1 | 3 | 4 | 0 |
| 2018–2019 | Detroit Red Wings | NHL | 60 | 2 | 13 | 15 | 17 | – | – | – | – | – |
|  | Washington Capitals | NHL | 20 | 0 | 5 | 5 | 4 | 7 | 0 | 0 | 0 | 2 |
| 2019–2020 | Washington Capitals | NHL | 68 | 0 | 8 | 8 | 13 | 8 | 0 | 0 | 0 | 0 |
| 2020–2021 | Washington Capitals | NHL | 53 | 2 | 12 | 14 | 14 | 5 | 0 | 0 | 0 | 2 |
| 2021–2022 | Washington Capitals | NHL | 76 | 5 | 16 | 21 | 21 | 6 | 0 | 0 | 0 | 4 |
| 2022–2023 | Washington Capitals | NHL | 77 | 5 | 24 | 29 | 18 | – | – | – | – | – |
| 7 kautta | yhteensä | NHL | 484 | 18 | 102 | 120 | 126 | 26 | 0 | 0 | 0 | 8 |
| 4 kautta | yhteensä | AHL | 222 | 10 | 61 | 71 | 46 | 35 | 0 | 6 | 6 | 6 |

Lähteet
-------

* Nick Jensen The Internet Hockey Databasessa (englanniksi)
* Nick Jensen Legends of Hockey -sivustolla (englanniksi)
* Nick Jensen *Elite Prospects*. Everysport Media Group AB.  (englanniksi)

### Viitteet

1. ↑  Nick Jensen Stats, Profile, Bio, Analysis and More *sportsforecaster.com*. XML Team Solutions, LLC. Viitattu 27.12.2017. (englanniksi)
2. 1 2 3 4  Nick Jensen *Elite Prospects*. Everysport Media Group AB.  (englanniksi)
3. 1 2  Nick Jensen The Internet Hockey Databasessa (englanniksi)
4. ↑  Beam, Todd: Wings sign Nick Jensen to entry-level deal  2.5.2013. DETROIT:  Detroit Red Wings. Viitattu 27.12.2017. (englanniksi)
5. ↑  Kujawa, Kyle: Red Wings bring back Callahan, Jensen  13.7.2015. DETROIT:  Detroit Red Wings. Viitattu 27.12.2017. (englanniksi)
6. ↑  Red Wings teki jatkosopimuksia *Jatkoaika.com*.  15.7.2015. Jatkoaika r.y. Viitattu 27.12.2017.
7. ↑  Kujawa, Kyle: Detroit recalls defenseman Nick Jensen  19.12.2016. DETROIT:  Detroit Red Wings. Viitattu 27.12.2017. (englanniksi)
8. ↑  Detroit Red Wings – Tampa Bay Lightning – December 20th, 2016 *NHL.com*.  20.12.2016. National Hockey League. Viitattu 27.12.2017. (englanniksi)
9. ↑  New Jersey Devils – Detroit Red Wings – January 31st, 2017 *NHL.com*.  31.1.2017. National Hockey League. Viitattu 27.12.2017. (englanniksi)
10. ↑  Kujawa, Kyle: Red Wings sign Jensen to two-year extension  27.2.2017. DETROIT:  Detroit Red Wings. Viitattu 27.12.2017. (englanniksi)
11. ↑
12. ↑
13. ↑
14. ↑  2009 World Jr. A Challenge *teamusa.usahockey.com*. Team USA Hockey / SportsEngine.  Arkistoitu 28.12.2017. Viitattu 27.12.2017. (englanniksi)